text: Ja tak til lejere
  21 juni 2012 kl. 10.53
  Husejere på Bakken ved golfbanen i Hedensted slipper ikke for at blive naboer til lejeboliger trods protester.
  Byrådet i Hedensted kommune besluttede onsdag at ændre lokalplanen for området, så der kan opføres 43 lejeboliger. Ejeren af grundene gik fallit, og et nyt firma vil opføre lejeboligerne.
  Ejerne af de nybyggede million-villaer frygter, at deres huse mister værdi, fordi de får lejere som naboer.
  - Man må gå ud fra at lejerne ikke alle vil kunne betale en husleje uden kommunal hjælp, så i stedet for skatteydere får man skattenydere, sagde en af husejerne, direktør Per Faber, da sagen kom frem. 
  Kommunen fik fem indsigelser mod ændringen af lokalplanen, men byrådet har kun vedtaget mindre ændringer i forhold til det oprindelige forslag.
  Antallet af lejeboliger nedsættes fra 46 til 43, og en del af dem skal kun være i et plan. Der skal være forbud langtidsparkering af campingvogne i kvarteret.
  